Per Wåge Lea

Per Wåge Lea (født 24. april 1907, død 11. februar 1954 i Tjølling) var en norsk offiser (kapteinløytnant) og flyger, som deltok i kampene under andre verdenskrig. Han ble tildelt Krigskorset med sverd, Norges fremste utmerkelse, for sin innsats.

 Andre verdenskrig 
Lea begynte på Marinens flygeskole i oktober 1929, og fikk sitt militære flysertifikat i juli 1930.Marinens flygevåpen 1912-1944, Hafsten, Arheim 2003, s. 279

I etterkant av Telavåg-tragedien i april 1942 var flere av radiosenderne på Vestlandet, og gruppene som opererte dem, i en farefull situasjon. Lea deltok i en redningsekspedisjon med Catalina-flyet «Vingtor», for å evakuere tre menn, en kvinne og et barn, som var i fare på grunn av operasjonen av en hemmelig radiosender.Usynlige soldater, Oslo: Aschehoug, 1990, s. 134–136. Toktet gikk til Staveneset i Sunnfjord for å hente ut agentene Ole Hoff Snefjellå og Eivind Viken.Dag Christensen: Hemmelig agent i Norge, Oslo: Hjemmets bokforlag, 1987, s. 79–80. Operasjonen var ledet av kaptein Finn Lambrechts. Hele besetning på ni mann, åtte nordmenn og den britiske løytnant John M. Turner, som deltok som kjentmann, ble i statsråd 19. juni 1942 hedret med Krigskorset med sverd.Krigskorset og St. Olavsmedaljen med ekegren, s. 54. Dette var de første tildelinger av Krigskorset til norske militære. Kapteinløytnant Lea og de øvrige norske medlemmer av besetningen fikk sine utmerkelser overrakt av kong Haakon i London 3. juni 1942.Asbjørn Barlaup: «På vingene for Norge», Verdens Gang, 8. februar 1947, s. 11.

 Referanser 

Kategori:Norsk militært personell under andre verdenskrig
Kategori:Norske offiserer
Kategori:Norske flyvere
Kategori:Krigskorset